b'\n_START_ARTICLE_\nKorund\n_START_SECTION_\nSestava minerala\n_START_PARAGRAPH_\nKorund vsebuje 53% aluminija in 47% kisika, skoraj vedno pa tudi kovinske okside, ki mu dajejo barvo: tako mu npr. krom obarva rde\xc4\x8de, modro barvo pa mu daje majhna vsebnost titana.\n_START_SECTION_\nNahajali\xc5\xa1\xc4\x8da\n_START_PARAGRAPH_\nV Sloveniji lahko najdemo le ro\xc5\xbenato obarvani navadni korund v vasi Visole nad Slovensko Bistrico na Pohorju._NEWLINE_Po svetu so znana nahajali\xc5\xa1\xc4\x8da korundov v Severni Makedoniji (kamnolom marmorja Sivec pri Prilepu), Italiji (Mosso Santa Maria), Franciji, Nem\xc4\x8diji (Fulda, Laacher See), \xc5\xa0vici (Campo Longo), Gr\xc4\x8diji (Naksos), na \xc4\x8ce\xc5\xa1kem (\xc4\x8cejov, Drahonin, Kloub, Merunice), v Rusiji (Ural), Kazahstanu (Semis Bugu), ZDA (Alabama, Georgia, Karolina, Kolorado, Montana, Nevada), Kanadi (Bancroft, Craigmont), Braziliji, Ju\xc5\xbeni Afriki, Madagaskarju (Ambasitra), Tanzaniji, Nigeriji, Indiji, Bengaliji, Madrasu, na \xc5\xa0rilanki (Adams Peak), v Burmi (Mogok), na Tajskem (Chantabun) in Borneu ter v Kitajski, Japonski, Afganistanu in Avstraliji.\n_START_SECTION_\nUporaba\n_START_PARAGRAPH_\nUporablja se ga predvsem v draguljarstvu, saj sta rubin in safir med najbolj cenjenimi dragimi kamni. Lepo obarvani \xc4\x8disti rubini celo presegajo ceno diamanta._NEWLINE_Navadni korund pa se uporablja kot brusilno sredstvo.'